Εγχειρίδιο χρήσης VAIO Σειρά SVE1411/SVE1511/SVE1711

Εργασία

# Αλλαγή των ρυθμίσεων της λειτουργίας Rapid Wake (κατάσταση Αναστολής λειτουργίας)

Μπορείτε να αλλάξετε τις ρυθμίσεις της λειτουργίας Rapid Wake στο VAIO Control Center.
Η λειτουργία Rapid Wake είναι ενεργοποιημένη εξ ορισμού. Με αυτή τη λειτουργία μπορείτε να θέτετε τον υπολογιστή σας VAIO σε κατάσταση Αναστολής λειτουργίας χωρίς τον κίνδυνο απώλειας δεδομένων, αφού ο υπολογιστής σας εισέρχεται σε κατάσταση Αναστολής λειτουργίας μετά από την αποθήκευση των δεδομένων που επεξεργαζόσασταν στην ενσωματωμένη συσκευή αποθήκευσης.
Στα μοντέλα που υποστηρίζουν τις λειτουργίες Rapid Wake + Eco, μπορείτε να εξοικονομήσετε περισσότερη ισχύ μπαταρίας μειώνοντας την κατανάλωση ρεύματος όταν ο υπολογιστής βρίσκεται σε κατάσταση Αναστολής λειτουργίας.

1. Κάντε κλικ στο (Έναρξη), Όλα τα προγράμματα, και VAIO Control Center.

1. Κάντε κλικ στο Διαχείριση ενέργειας (Power Management) και στο Rapid Wake.

Κάντε κλικ για να επιλέξετε ή για να αποεπιλέξετε το πλαίσιο ελέγχου για τη λειτουργία Rapid Wake.
Επιλέξτε το πλαίσιο ελέγχου για να ενεργοποιήσετε τη λειτουργία Rapid Wake ή αποεπιλέξτε το για να απενεργοποιήσετε τη λειτουργία.
Σημείωση

- Όταν η λειτουργία Rapid Wake έχει απενεργοποιηθεί, τα δεδομένα που επεξεργαζόσασταν δεν αποθηκεύονται στην ενσωματωμένη συσκευή αποθήκευσης όταν ο υπολογιστής εισέρχεται σε κατάσταση Αναστολής λειτουργίας. Επομένως, εάν ο υπολογιστής σβήσει ενώ βρίσκεται σε κατάσταση Αναστολής λειτουργίας επειδή, για παράδειγμα, έχει εξαντληθεί η ισχύς της μπαταρίας ή ο υπολογιστής έχει αποσυνδεθεί από μία παροχή εναλλασσόμενου ρεύματος, τα δεδομένα που επεξεργαζόσασταν θα χαθούν και δεν θα μπορούν να ανακτηθούν. Για να αποφύγετε την απώλεια δεδομένων, βεβαιωθείτε ότι έχετε αποθηκεύσει τα δεδομένα προτού ο υπολογιστής εισέλθει σε κατάσταση Αναστολής λειτουργίας. Όταν η λειτουργία Rapid Wake έχει απενεργοποιηθεί, η ενδεικτική λυχνία λειτουργίας αναβοσβήνει αργά με πορτοκαλί χρώμα όταν ο υπολογιστής βρίσκεται σε κατάσταση Αναστολής λειτουργίας και, εάν εξαντληθεί η ισχύς της μπαταρίας ενώ ο υπολογιστής βρίσκεται σε αυτήν την κατάσταση, οι ενδεικτικές λυχνίες φόρτισης και λειτουργίας αναβοσβήνουν ταυτόχρονα.
  Όταν χρησιμοποιείτε την κατάσταση Αδρανοποίησης, πρέπει να απενεργοποιήσετε τη λειτουργία Rapid Wake.

Σχετικό θέμα
Χρήση της κατάστασης Αναστoλής λειτoυργίας
Σημειώσεις για την κατάσταση Αναστολής λειτουργίας