Εγχειρίδιο χρήσης VAIO Σειρά SVE1411/SVE1511/SVE1711

Έννοια

# Πληροφορίες για την ανάκτηση

Ανάκτηση είναι η διαδικασία επαναφοράς του υπολογιστή σας VAIO στην αρχική του εργοστασιακή κατάσταση.
Υπάρχουν δύο τρόποι επαναφοράς του υπολογιστή:

- Από δίσκους επαναφοράς

- Από την περιοχή επαναφοράς

## Πότε πρέπει να διεξάγω ανάκτηση;

- Αν η λειτουργία του υπολογιστή σας VAIO παρουσιάζει αστάθεια

- Αν ο υπολογιστής σας VAIO έχει προσβληθεί από ιό υπολογιστών

- Αν ο υπολογιστής σας VAIO παρουσιάζει προβλήματα τα οποία δεν μπορούν να επιλυθούν μέσω των διαδικασιών αντιμετώπισης προβλημάτων

- Αν έχετε διαμορφώσει κατά λάθος τη μονάδα C:

## Ποιο λογισμικό πρέπει να χρησιμοποιώ για τη διατήρηση και την ανάκτηση του υπολογιστή μου VAIO;

Χρησιμοποιείτε το ακόλουθο λογισμικό.

### VAIO Care

- Δημιουργία δίσκων επαναφοράς

- Έλεγχος του υλικού του υπολογιστή σας

### VAIO Care – Επαναφορά συστήματος

- Διάσωση (δημιουργία αντιγράφων ασφαλείας) των δεδομένων σας

- Ανάκτηση του υπολογιστή σας VAIO

- Διαγραφή όλων των δεδομένων από την ενσωματωμένη συσκευή αποθήκευσης

Υπόδειξη

- Για περισσότερες πληροφορίες, ανατρέξτε στο αρχείο βοήθειας που περιλαμβάνεται στο VAIO Care και στο VAIO Care – Επαναφορά συστήματος (VAIO Care Rescue).

## Τι είναι η περιοχή επαναφοράς;

Η περιοχή επαναφοράς στην ενσωματωμένη συσκευή αποθήκευσης περιέχει δεδομένα για την ανάκτηση του συστήματος και των εφαρμογών. Τυπικά, δεν είναι δυνατή η τροποποίηση ή η διαγραφή δεδομένων σε αυτήν την περιοχή, ωστόσο, υπάρχουν εφαρμογές λογισμικού που διατίθενται στο εμπόριο σχεδιασμένες γι' αυτόν το σκοπό.

## Γιατί πρέπει να δημιουργώ δίσκους επαναφοράς;

Οι δίσκοι επαναφοράς χρησιμοποιούνται για την επαναφορά του υπολογιστή σας VAIO στην αρχική του εργοστασιακή κατάσταση. Αν δεν είναι δυνατή η εκκίνηση των Windows και έχετε διαγράψει την περιοχή επαναφοράς, θα χρειαστείτε τους δίσκους επαναφοράς για να διεξάγετε την ανάκτηση.
Δημιουργήστε τους δίσκους επαναφοράς αμέσως μόλις ο υπολογιστής είναι έτοιμος προς χρήση.
Σχετικό θέμα
Δημιουργία δίσκων επαναφοράς
Ανάκτηση από την περιοχή επαναφοράς
Ανάκτηση από τους δίσκους επαναφοράς
Σημειώσεις για την ανάκτηση