Εγχειρίδιο χρήσης VAIO Σειρά SVE1411/SVE1511/SVE1711

Στοιχεία αναφοράς

# Χρήση της επιφάνειας αφής

Σύροντας το δάχτυλό σας στην επιφάνεια αφής, μπορείτε να μετακινήσετε το δείκτη στην οθόνη του υπολογιστή.
Με το δείκτη επάνω στο στοιχείο ή στο αντικείμενο που επιθυμείτε, πατήστε τη ζώνη του αριστερού ή του δεξιού κουμπιού για να εκτελέσετε διάφορες εντολές ή να εμφανίσετε μενού.

1. Ζώνη αριστερού κουμπιού

1. Ζώνη δεξιού κουμπιού

Υπόδειξη

- Το σχήμα της επιφάνειας αφής διαφέρει, ανάλογα με το μοντέλο που έχετε αγοράσει.

### Για κλικ

Με το δείκτη επάνω στο στοιχείο ή στο αντικείμενο που επιθυμείτε, πατήστε μία φορά τη ζώνη αριστερού κουμπιού.
Εναλλακτικά, αγγίξτε μία φορά την επιφάνεια αφής.

### Για διπλό κλικ

Με το δείκτη επάνω στο στοιχείο ή στο αντικείμενο που επιθυμείτε, πατήστε γρήγορα δύο φορές τη ζώνη αριστερού κουμπιού.
Εναλλακτικά, αγγίξτε γρήγορα δύο φορές την επιφάνεια αφής.

### Για δεξί κλικ

Με το δείκτη επάνω στο στοιχείο ή στο αντικείμενο που επιθυμείτε, πατήστε μία φορά τη ζώνη δεξιού κουμπιού.
Ανάλογα με τη θέση του δείκτη, μπορείτε να εμφανίσετε διάφορα μενού συντομεύσεων.

### Για μεταφορά

Με το δείκτη επάνω στο στοιχείο ή στο αντικείμενο που επιθυμείτε, πατήστε μία φορά τη ζώνη αριστερού κουμπιού και, κρατώντας την πατημένη, σύρετε το δάχτυλό σας στην επιφάνεια αφής.
Εναλλακτικά, αγγίξτε γρήγορα δύο φορές την επιφάνεια αφής και, στο δεύτερο άγγιγμα, σύρετε το δάχτυλό σας.

### Για μεταφορά και απόθεση

Σύρετε ένα εικονίδιο, όπως για παράδειγμα ένα αρχείο, σε ένα φάκελο, σε ένα παράθυρο ή σε ένα εικονίδιο λογισμικού και ανασηκώστε το δάχτυλό σας από τη ζώνη αριστερού κουμπιού.
Εναλλακτικά, αγγίξτε γρήγορα δύο φορές το εικονίδιο και, στο δεύτερο άγγιγμα, σύρετε το δάχτυλό σας στη θέση που επιθυμείτε και ανασηκώστε το δάχτυλό σας από την επιφάνεια αφής.

### Για κύληση

Για κάθετη κύλιση των περιεχομένων του ενεργού παραθύρου, σύρετε δύο δάχτυλα επάνω και κάτω στην επιφάνεια αφής.
Για οριζόντια κύλιση των περιεχομένων του ενεργού παραθύρου, σύρετε δύο δάχτυλα από τη μία πλευρά της επιφάνειας αφής προς την άλλη.

### Για μετάβαση πίσω ή εμπρός χωρίς μετακίνηση του δείκτη

Στο λογισμικό που υποστηρίζει τη λειτουργία μετάβασης πίσω/εμπρός, όπως ένα πρόγραμμα περιήγησης στο διαδίκτυο, τοποθετήστε τρία δάχτυλα στην επιφάνεια αφής και σύρετέ τα από τη μία πλευρά προς την άλλη για να εκτελέσετε τη λειτουργία μετάβασης πίσω/εμπρός χωρίς να μετακινήσετε τον δείκτη.

### Για μεγέθυνση ή σμίκρυνση

Σε κάποιες εφαρμογές λογισμικού, όπως ένα πρόγραμμα προβολής φωτογραφιών, "τσιμπήστε" την επιφάνεια αφής με δύο δάχτυλα για μεγέθυνση. Μετακινήστε τα δάχτυλά σας προς τα έξω για μεγέθυνση ή προς τα μέσα για σμίκρυνση.

### Για περιστροφή

Σε κάποιες εφαρμογές λογισμικού, όπως ένα πρόγραμμα προβολής φωτογραφιών, σύρετε δύο δάχτυλα κυκλικά στην επιφάνεια αφής για να περιστρέψετε μία εικόνα.
Σύρετε τα δάχτυλά σας αριστερόστροφα για περιστροφή προς τα αριστερά και δεξιόστροφα για περιστροφή προς τα δεξιά.
Σημείωση

- Η λειτουργία πολλαπλής αφής (κύλιση, μετάβαση πίσω/εμπρός, μεγέθυνση/σμίκρυνση, περιστροφή) ενδέχεται να μην εφαρμόζεται, ανάλογα με το λογισμικό που χρησιμοποιείτε ή τις ρυθμίσεις της επιφάνειας αφής.

Υπόδειξη

- Για αναλυτικές πληροφορίες σχετικά με τη χρήση της επιφάνειας αφής, κάντε κλικ στο (Έναρξη), Όλα τα προγράμματα, και VAIO Control Center, και παρακολουθήστε το βίντεο οδηγιών στο VAIO Control Center.

Σχετικό θέμα
Ενεργοποίηση/Απενεργοποίηση της επιφάνειας αφής
Απενεργοποίηση της λειτουργίας αγγίγματος της επιφάνειας αφής
Ενεργοποίηση/Απενεργοποίηση της λειτουργίας πολλαπλής αφής