Εγχειρίδιο χρήσης VAIO Σειρά SVE1411/SVE1511/SVE1711

Εργασία

# Δημιουργία δίσκων επαναφοράς

Για να δημιουργήσετε δίσκους επαναφοράς, ακολουθήστε τις παρακάτω οδηγίες.

## Για να δημιουργήσετε δίσκους επαναφοράς

Υπόδειξη

- Μπορείτε να χρησιμοποιήσετε οπτικούς δίσκους και μια μονάδα USB flash ως δίσκους επαναφοράς. Συνιστάται, ωστόσο, η χρήση μέσων DVD-R ή BD-R, αφού μπορεί να διαγράψετε κατά λάθος τα δεδομένα από τη μονάδα USB flash.
  Τα είδη μέσων που υποστηρίζει ο υπολογιστής σας VAIO διαφέρουν ανάλογα με το μοντέλο που έχετε αγοράσει.

- Τα είδη μέσων που μπορείτε να χρησιμοποιήσετε ως Δίσκους επαναφοράς είναι DVD-R/BD-R/DVD+R/DVD+R DL/DVD-R DL/DVD+RW/DVD-RW/BD-RE/BD-R DL/BD-RE DL.
  Τα είδη μέσων που υποστηρίζει ο υπολογιστής σας VAIO, ο αριθμός των απαιτούμενων δίσκων και η απαιτούμενη χωρητικότητα της μονάδας USB flash θα εμφανιστούν κατά τη διαδικασία δημιουργίας Δίσκων επαναφοράς.

1. Συνδέστε τον υπολογιστή σας VAIO με το Internet και πραγματοποιήστε λήψη και εγκατάσταση των τελευταίων ενημερώσεων μέσω του VAIO Update.

1. Κάντε κλικ στο (Έναρξη), Όλα τα προγράμματα και VAIO Care.

Αν εμφανιστεί το παράθυρο Έλεγχος λογαριασμού χρήστη, κάντε κλικ στο κουμπί Ναι.
Υπόδειξη

- Αν έχετε συνδεθεί στον υπολογιστή σας VAIO ως κοινός χρήστης, ίσως σας ζητηθεί να καταχωρίσετε ένα όνομα και έναν κωδικό πρόσβασης διαχειριστή.

1. Κάντε κλικ στο Εργαλεία για προχωρημένους (Advanced Tools), Επαναφορά και αποκατάσταση (Restore and recovery), και Δημιουργία δίσκων επαναφοράς (Create Recovery Media).

1. Διαβάστε προσεκτικά τις οδηγίες που εμφανίζονται στην οθόνη και, στη συνέχεια, κάντε κλικ στο κουμπί Επόμενο (Next).

1. Ακολουθήστε τις οδηγίες που εμφανίζονται στην οθόνη.

Σημείωση

- Για να εμφανιστεί η τρέχουσα κατάσταση της διαδικασίας, ενδέχεται να χρειαστεί λίγος χρόνος.

- Όταν δημιουργείτε δίσκους επαναφοράς, μην εξάγετε ή αποσυνδέετε τους δίσκους, καθώς αυτή η ενέργεια μπορεί να προκαλέσει σφάλμα στη διαδικασία.

- Φυλάσσετε τους δίσκους επαναφοράς σε ασφαλές μέρος.

## Σημειώσεις για τη δημιουργία δίσκων επαναφοράς

- Οι δίσκοι επαναφοράς είναι συγκεκριμένοι για τον υπολογιστή σας VAIO στον οποίο δημιουργήθηκαν.

- Δημιουργήστε δίσκους επαναφοράς αμέσως μόλις ο υπολογιστής σας VAIO είναι έτοιμος προς χρήση. Στις ακόλουθες περιπτώσεις, ενδέχεται να μην μπορείτε να επαναφέρετε τον υπολογιστή από την περιοχή επαναφοράς και να είναι απαραίτητοι οι δίσκοι επαναφοράς:

- Έχετε τροποποιήσει την περιοχή επαναφοράς με λογισμικό σχεδιασμένο για την τροποποίηση δεδομένων.

- Έχετε εγκαταστήσει ένα λειτουργικό σύστημα διαφορετικό από αυτό που ήταν προεγκατεστημένο στον υπολογιστή.

- Έχετε διαμορφώσει την ενσωματωμένη συσκευή αποθήκευσης χωρίς να χρησιμοποιήσετε το VAIO Care – Επαναφορά συστήματος (VAIO Care Rescue).

- Μην αγγίζετε ή λερώνετε την επιφάνεια των δίσκων. Οι δαχτυλιές ή η σκόνη στην επιφάνεια ενδέχεται να προκαλέσουν σφάλματα ανάγνωσης/εγγραφής.

- Ανάλογα με το μοντέλο που έχετε αγοράσει, ενδέχεται να μην μπορείτε να δημιουργήσετε δίσκους επαναφοράς χρησιμοποιώντας οπτικούς δίσκους, εκτός από DVD-R, εξαιτίας της έλλειψης χώρου στο δίσκο.

- Όταν χρησιμοποιείτε μια μονάδα USB flash ως δίσκο επαναφοράς, ανατρέξτε εκ των προτέρων στο αρχείο βοήθειας που περιλαμβάνεται στο VAIO Care.

Σχετικό θέμα
Πληροφορίες για την ανάκτηση
Ανάκτηση από την περιοχή επαναφοράς
Ανάκτηση από τους δίσκους επαναφοράς
Σημειώσεις για την ανάκτηση