Εγχειρίδιο χρήσης VAIO Σειρά SVE1411/SVE1511/SVE1711

Στοιχεία αναφοράς

# Σημειώσεις για τη χρήση της λειτουργίας ασύρματου LAN

Προτού χρησιμοποιήσετε τη λειτουργία ασύρματου LAN, διαβάστε τις παρακάτω προφυλάξεις για τη σωστή χρήση της.

- Σε ορισμένες χώρες ή περιοχές, η χρήση των προϊόντων ασύρματου LAN ενδέχεται να περιορίζεται από τους τοπικούς κανονισμούς.

- Οι συσκευές ασύρματου LAN λειτουργούν στη ζώνη 2,4 GHz, η οποία χρησιμοποιείται από διάφορες συσκευές. Οι συσκευές ασύρματου LAN χρησιμοποιούν τεχνολογία για την ελαχιστοποίηση των παρεμβολών ραδιοσυχνοτήτων από άλλες συσκευές που χρησιμοποιούν την ίδια ζώνη. Ωστόσο, οι παρεμβολές ραδιοσυχνοτήτων μπορεί παρόλ' αυτά να επιβραδύνουν την ταχύτητα επικοινωνίας, να περιορίσουν την εμβέλεια επικοινωνίας ή να προκαλέσουν σφάλματα επικοινωνίας.

- Αν οι λειτουργίες BLUETOOTH και ασύρματου LAN 2,4 GHz του υπολογιστή σας VAIO είναι ταυτόχρονα ενεργοποιημένες, ενδέχεται να σημειωθούν παρεμβολές και να επιβραδυνθεί η ταχύτητα επικοινωνίας ή να παρουσιαστούν άλλα προβλήματα.

- Για να επικοινωνείτε μέσω ασύρματου LAN ενώ βρίσκεστε σε κίνηση, ίσως χρειαστεί να συνάψετε σύμβαση σύνδεσης ασύρματου LAN με έναν πάροχο υπηρεσιών.

- Αν ο υπολογιστής σας VAIO διαθέτει το πρότυπο IEEE 802.11a/b/g/n, η χρήση της λειτουργίας ασύρματου LAN 5 GHz σε εξωτερικό χώρο απαγορεύεται βάσει νόμου.

- Η ταχύτητα και η εμβέλεια επικοινωνίας ενδέχεται να διαφέρουν, ανάλογα με τις ακόλουθες συνθήκες:

- Απόσταση μεταξύ συσκευών

- Ύπαρξη εμποδίων ανάμεσα στις συσκευές

- Διαμόρφωση συσκευών

- Συνθήκες ραδιοεπικοινωνίας

- Περιβάλλων χώρος (συμπεριλαμβανομένων των υλικών των τοίχων κ.λπ.)

- Λογισμικό που χρησιμοποιείται
  Η επικοινωνία ενδέχεται να διακοπεί, ανάλογα με τις συνθήκες ραδιοεπικοινωνίας.

- Ο ρυθμός μεταφοράς δεδομένων που προσδιορίζεται στις προδιαγραφές είναι ο θεωρητικός μέγιστος και ενδέχεται να μην αντικατοπτρίζει τον πραγματικό ρυθμό μεταφοράς δεδομένων.

- Η πραγματική ταχύτητα επικοινωνίας ενδέχεται να μην είναι τόσο γρήγορη όσο αυτή που προβάλλεται στον υπολογιστή σας VAIO.

- Οι ζώνες συχνοτήτων ασύρματου LAN 2,4 GHz και 5 GHz δεν μπορούν να επικοινωνήσουν μεταξύ τους.

- Ο ρυθμός μεταφοράς δεδομένων των προτύπων IEEE 802.11g και IEEE 802.11n (2,4 GHz) ενδέχεται να επηρεάζεται από παρεμβολές όταν χρησιμοποιείται σε ένα προϊόν IEEE 802.11b. Επίσης, τα IEEE 802.11g και IEEE 802.11n μειώνουν αυτόματα το ρυθμό μεταφοράς για να διατηρούν τη συμβατότητα με τα προϊόντα IEEE 802.11b. Ο ρυθμός μεταφοράς μπορεί να ανακτηθεί με την αλλαγή των ρυθμίσεων καναλιού του δικού σας σημείου πρόσβασης.

- Το πρότυπο IEEE 802.11a και το πρότυπο IEEE 802.11n δεν είναι διαθέσιμα σε προσωρινά δίκτυα (ad-hoc).

- Για να διακόψετε απότομα τη λειτουργία ασύρματου LAN, απενεργοποιήστε τον υπολογιστή σας VAIO.

- Το πρότυπο WLAN περιλαμβάνει τις παρακάτω μεθόδους κρυπτογράφησης: Wired Equivalent Privacy (WEP), που αποτελεί πρωτόκολλο ασφαλείας, Wi-Fi Protected Access 2 (WPA2) και Wi-Fi Protected Access (WPA). Τόσο το WPA2 όσο και το WPA, που προτείνονται από κοινού από τις IEEE και Wi-Fi Alliance, είναι προδιαγραφές προτύπων που βασίζονται σε διαλειτουργικές βελτιώσεις ασφαλείας οι οποίες αυξάνουν το επίπεδο προστασίας των δεδομένων και τον έλεγχο πρόσβασης για τα υπάρχοντα δίκτυα Wi-Fi. Το WPA έχει σχεδιαστεί ώστε να είναι συμβατό με την προδιαγραφή IEEE 802.11i. Χρησιμοποιεί τη βελτιωμένη κρυπτογράφηση δεδομένων TKIP (Temporal Key Integrity Protocol - Πρωτόκολλο ακεραιότητας προσωρινού κλειδιού) σε συνδυασμό με την πιστοποίηση ταυτότητας χρήστη 802.1X και το EAP (Extensible Authentication Protocol - Πρωτόκολλο εκτεταμένης πιστοποίησης ταυτότητας). Η κρυπτογράφηση των δεδομένων προστατεύει την ευάλωτη ασύρματη σύνδεση μεταξύ των πελατών και των σημείων πρόσβασης. Επιπλέον, υπάρχουν άλλοι τυπικοί μηχανισμοί ασφαλείας δικτύων LAN για την εξασφάλιση της προστασίας προσωπικών δεδομένων, όπως: προστασία κωδικού πρόσβασης, διατερματική κρυπτογράφηση, εικονικά ιδιωτικά δίκτυα και πιστοποίηση ταυτότητας. Το WPA2, η δεύτερη γενιά του WPA, παρέχει ισχυρότερη προστασία δεδομένων και έλεγχο πρόσβασης στο δίκτυο και είναι σχεδιασμένο για να παρέχει ασφάλεια σε όλες τις εκδόσεις συσκευών 802.11, συμπεριλαμβανομένων των προτύπων 802.11b, 802.11a, 802.11g και 802.11n, multi-band και multi-mode. Επιπλέον, βάσει του εγκεκριμένου προτύπου IEEE 802.11i, το WPA2 παρέχει ασφάλεια όμοια με αυτή που απαιτείται σε κυβερνητικό επίπεδο εφαρμόζοντας τον αλγόριθμο κρυπτογράφησης AES, που είναι συμβατός με FIPS 140-2 και τη μέθοδο πιστοποίησης ταυτότητας που βασίζεται στο 802.1X του Εθνικού Ινστιτούτου Προτύπων και Τεχνολογίας (National Institute of Standards and Technology/NIST). Το WPA2 είναι συμβατό με το WPA.

Σχετικό θέμα
Πληροφορίες για τα πρότυπα ασύρματου LAN
Πριν από τη χρήση του ασύρματου LAN
Έναρξη επικοινωνίας μέσω ασύρματου LAN
Διακοπή επικοινωνίας μέσω ασύρματου LAN
Σημειώσεις για τη χρήση της λειτουργίας BLUETOOTH(R)<Μοντέλα που διαθέτουν τεχνολογία BLUETOOTH>