Εγχειρίδιο χρήσης VAIO Σειρά SVE1411/SVE1511/SVE1711

Συχνές ερωτήσεις

#### Τι πρέπει να κάνω αν δεν είναι δυνατή η σύνδεση του υπολογιστή μου VAIO με ένα σημείο πρόσβασης (ή με το Internet);

- Ανατρέξτε στην ενότητα Τι πρέπει να κάνω αν δεν είναι δυνατή η χρήση της λειτουργίας ασύρματου LAN;. [Πληροφ.]

- Βεβαιωθείτε ότι η παροχή ρεύματος προς το σημείο πρόσβασης είναι ενεργοποιημένη.

- Ελέγξτε τις ρυθμίσεις του σημείου πρόσβασης.
  Στις ακόλουθες ρυθμίσεις, ενδέχεται ο υπολογιστής σας VAIO να μην μπορεί να συνδεθεί με κάποιο σημείο πρόσβασης ή η σύνδεση να παρουσιάζει αστάθεια.

- Όταν το σημείο πρόσβασης είναι ρυθμισμένο να αρνείται την επικοινωνία με μια συσκευή της οποίας το αναγνωριστικό SSID έχει οριστεί ως "ANY"(Οποιοδήποτε) και το αναγνωριστικό SSID του υπολογιστή σας VAIO ή του σημείου πρόσβασης έχει οριστεί ως "ANY."

- Όταν το σημείο πρόσβασης βρίσκεται σε κατάσταση stealth (απόκρυψη).
  Για περισσότερες πληροφορίες, ανατρέξτε στο εγχειρίδιο του σημείου πρόσβασης ή συμβουλευτείτε τον δικό σας πάροχο υπηρεσιών ασύρματου LAN.

- Βεβαιωθείτε ότι ο υπολογιστής σας VAIO και το σημείο πρόσβασης συνδέονται μεταξύ τους. [Πληροφ.]

- Η δυνατότητα σύνδεσης επηρεάζεται από την απόσταση, τα εμπόδια, τη διαμόρφωση των συσκευών, την ένταση/τις παρεμβολές των ραδιοκυμάτων, τα υλικά των τοίχων, το λογισμικό που εκτελείται κ.λπ.
  Απομακρύνετε τον υπολογιστή σας VAIO από τα εμπόδια ή μετακινήστε τον πιο κοντά στο σημείο πρόσβασης που χρησιμοποιείτε.

- Βεβαιωθείτε ότι το σημείο πρόσβασής σας εμφανίζεται στο παράθυρο Αυτήν τη στιγμή είστε συνδεδεμένοι στο.
  Κάντε κλικ στο (Έναρξη), Πίνακας Ελέγχου, Δίκτυο και Internet, Κέντρο δικτύου και κοινής χρήσης και Σύνδεση σε δίκτυο και, στη συνέχεια, βεβαιωθείτε ότι το σημείο πρόσβασής σας εμφανίζεται στο παράθυρο Αυτήν τη στιγμή είστε συνδεδεμένοι στο.

- Βεβαιωθείτε ότι το κλειδί ασφαλείας είναι σωστό.
  Το κλειδί ασφαλείας εμφανίζεται με τη μορφή "•" για λόγους ασφαλείας. Εισαγάγετέ το άλλη μια φορά. [Πληροφ.]

- Βεβαιωθείτε ότι οι ρυθμίσεις της λειτουργίας ασύρματου LAN του υπολογιστή σας VAIO αντιστοιχούν στις ρυθμίσεις του σημείου πρόσβασής σας. [Πληροφ.]

- Βεβαιωθείτε ότι ο υπολογιστής σας VAIO είναι σωστά διαμορφωμένος για την πρόσβαση στο Internet.
  Αν το λογισμικό προστασίας από ιούς που διαθέτετε ή η λειτουργία τείχους προστασίας του λειτουργικού συστήματος Windows επιβάλλει περιορισμούς στην πρόσβαση στο Internet, ο υπολογιστής σας VAIO ενδέχεται να μην συνδέεται με το Internet. Ελέγξτε τις ρυθμίσεις.

- Βεβαιωθείτε ότι η επιλογή Μέγιστες επιδόσεις έχει επιλεγεί στην καταχώριση Ρυθμίσεις ασύρματου προσαρμογέα στο παράθυρο Επιλογές παροχής ενέργειας.
  Κάντε κλικ στο (Έναρξη), Πίνακας Ελέγχου, Σύστημα και Ασφάλεια και Επιλογές παροχής ενέργειας. Κάντε κλικ στην επιλογή Αλλαγή ρυθμίσεων σχεδίου για το τρέχον σχέδιο ενέργειας και στην επιλογή Αλλαγή ρυθμίσεων παροχής ενέργειας για προχωρημένους. Επιλέξτε την καρτέλα Ρυθμίσεις για προχωρημένους, κάντε διπλό κλικ στις επιλογές Ρυθμίσεις ασύρματου προσαρμογέα και Λειτουργία εξοικονόμησης ενέργειας και, στη συνέχεια, επιλέξτε Μέγιστες επιδόσεις.