Εγχειρίδιο χρήσης VAIO Σειρά SVE1411/SVE1511/SVE1711

Στοιχεία αναφοράς

# Πληροφορίες ασφαλείας

Για αναλυτικές πληροφορίες ασφαλείας, ανατρέξτε στο παρεχόμενο εγχειρίδιο ασφαλείας.

## Υπολογιστής

- Αν σας πέσει ένα στερεό αντικείμενο ή κάποιο υγρό επάνω στον υπολογιστή σας VAIO, τερματίστε τη λειτουργία του υπολογιστή, αποσυνδέστε τον από την πρίζα και αφαιρέστε την μπαταρία, εάν είναι αποσπώμενη. Ενδέχεται να χρειαστεί να ελεγχθεί ο υπολογιστής από εξειδικευμένο τεχνικό προσωπικό προτού τον λειτουργήσετε ξανά.

- Χρησιμοποιείτε μόνο ενδεδειγμένο περιφερειακό εξοπλισμό και καλώδια διασύνδεσης.

- Φυλάσσετε τα μικρά εξαρτήματα, όπως "Memory Stick" και προσαρμογείς "Memory Stick", μακριά από παιδιά. Υπάρχει κίνδυνος κατάποσής τους.

- Η θερμοκρασία της επιφάνειας και του κάτω μέρους του υπολογιστή σας VAIO, του μετασχηματιστή εναλλασσόμενου ρεύματος και της μπαταρίας ενδέχεται να αυξηθεί εξαιτίας του φορτίου της μονάδας CPU ή του ηλεκτρικού ρεύματος που δημιουργείται κατά τη φόρτιση της μπαταρίας. Αυτό είναι φυσιολογικό φαινόμενο και δεν αποτελεί ένδειξη δυσλειτουργίας. Η ποσότητα της θερμότητας που δημιουργείται διαφέρει, ανάλογα με τις εξωτερικές συσκευές ή με το λογισμικό που χρησιμοποιείται.

- Αν η θερμοκρασία του υπολογιστή σας VAIO ή του μετασχηματιστή εναλλασσόμενου ρεύματος αυξηθεί υπερβολικά, απενεργοποιήστε τον υπολογιστή, αποσυνδέστε το μετασχηματιστή εναλλασσόμενου ρεύματος, αφαιρέστε την μπαταρία εάν είναι αποσπώμενη και, στη συνέχεια, επικοινωνήστε με ένα εξουσιοδοτημένο κέντρο υποστήριξης/σέρβις της Sony.

## Παροχή ρεύματος

- Μην τοποθετείτε βαριά αντικείμενα επάνω στο καλώδιο τροφοδοσίας, καθώς μπορεί να προκληθεί πυρκαγιά.

- Για να αποσυνδέσετε το καλώδιο τροφοδοσίας, τραβήξτε το πιάνοντάς το από το βύσμα. Ποτέ μην τραβάτε το ίδιο το καλώδιο.

- Μην χρησιμοποιείτε κομμένα ή φθαρμένα καλώδια σύνδεσης.

- Αποσυνδέστε τον υπολογιστή σας VAIO από την πρίζα εναλλασσόμενου ρεύματος αν δεν πρόκειται να τον χρησιμοποιήσετε για μεγάλο χρονικό διάστημα.

- Αν δεν πρόκειται να χρησιμοποιήσετε τον υπολογιστή σας VAIO για μεγάλο χρονικό διάστημα, αφαιρέστε την μπαταρία από τον υπολογιστή για να αποφύγετε τη φθορά της μπαταρίας.

## Ακουστικά

- Μην χρησιμοποιείτε τα ακουστικά όταν οδηγείτε, κάνετε ποδήλατο ή χειρίζεστε αυτοκινούμενο όχημα. Ενδέχεται να προκληθούν προβλήματα στην κυκλοφορία και σε μερικές περιοχές η χρήση τους είναι παράνομη. Επίσης, ενδέχεται να είναι επικίνδυνο να ακούτε δυνατά μουσική ενώ περπατάτε, ειδικά στις διαβάσεις πεζών.

- Αποφεύγετε τη χρήση των ακουστικών σε υψηλή ένταση ήχου. Οι ειδικοί για τα θέματα ακοής συνιστούν να μην χρησιμοποιείτε τα ακουστικά για μεγάλα χρονικά διαστήματα και με αυξημένη ένταση του ήχου. Αν παρουσιαστεί ένα κουδούνισμα στα αυτιά σας, μειώστε την ένταση του ήχου ή διακόψτε τη χρήση τους.