Εγχειρίδιο χρήσης VAIO Σειρά SVE1411/SVE1511/SVE1711

Συχνές ερωτήσεις

#### Τι πρέπει να κάνω αν δεν είναι δυνατή η αναπαραγωγή ταινιών ή κομματιών ήχου που λαμβάνονται μέσω ασύρματου LAN ή αν η αναπαραγωγή τους διακόπτεται; Γιατί είναι χαμηλή η ταχύτητα μεταφοράς δεδομένων;

- Απομακρύνετε τον υπολογιστή σας VAIO από τα εμπόδια ή μετακινήστε τον πιο κοντά στο σημείο πρόσβασης που χρησιμοποιείτε.
  Η δυνατότητα σύνδεσης επηρεάζεται από την απόσταση, τα εμπόδια, τη διαμόρφωση των συσκευών, την ένταση/τις παρεμβολές των ραδιοκυμάτων, τα υλικά των τοίχων, το λογισμικό που εκτελείται κ.λπ.

- Αν χρησιμοποιείτε ένα σημείο πρόσβασης, η συσκευή ενδέχεται να παρουσιάζει υπερφόρτωση προσωρινά, ανάλογα με το πόσες συσκευές επικοινωνούν μέσω του σημείου πρόσβασης.
  Περιμένετε για λίγο και δοκιμάστε ξανά.

- Αλλάξτε τη ρύθμιση καναλιού του σημείου πρόσβασής σας. Αλλάζοντας το κανάλι, οι παρεμβολές στο ασύρματο δίκτυό σας ενδέχεται να περιοριστούν και να βελτιωθεί η ταχύτητα μεταφοράς δεδομένων.
  Αν παρουσιαστούν παρεμβολές στο κανάλι του σημείου πρόσβασης, η ταχύτητα μεταφοράς δεδομένων ενδέχεται να μειωθεί.

- Αν το σημείο πρόσβασής σας παρουσιάζει παρεμβολές με άλλα σημεία πρόσβασης, αλλάξτε το κανάλι του σημείου πρόσβασης.
  Για περισσότερες πληροφορίες, ανατρέξτε στο εγχειρίδιο του σημείου πρόσβασής σας.

- Βεβαιωθείτε ότι δεν λειτουργεί κάποιος φούρνος μικροκυμάτων κοντά στις συσκευές σας ασύρματου LAN.
  Η ζώνη συχνοτήτων 2,4 GHz, στην οποία λειτουργεί το ασύρματο LAN, χρησιμοποιείται από διάφορες συσκευές και εξοπλισμό. Αν χρησιμοποιείτε φούρνο μικροκυμάτων κατά την επικοινωνία μέσω ασύρματου LAN, ο ρυθμός μεταφοράς δεδομένων ενδέχεται να είναι αργός, η εμβέλεια επικοινωνίας να είναι περιορισμένη ή να διακόπτεται η επικοινωνία.

- Βεβαιωθείτε ότι έχει οριστεί η επιλογή Μέγιστες επιδόσεις για το στοιχείο Ρυθμίσεις ασύρματου προσαρμογέα στο παράθυρο Επιλογές παροχής ενέργειας. [Πληροφ.]