Εγχειρίδιο χρήσης VAIO Σειρά SVE1411/SVE1511/SVE1711

Συχνές ερωτήσεις

#### Τι πρέπει να κάνω αν η λειτουργία του υπολογιστή μου VAIO παρουσιάζει αστάθεια (πραγματοποιείται εκκίνηση των Windows);

- Δοκιμάστε τις παρακάτω προτεινόμενες ενέργειες:

- Εκκινήστε το VAIO Care για να αναζητήσετε μια λύση. [Πληροφ.]

- Ανακτήστε τα αρχεία συστήματος του υπολογιστή. [Πληροφ.]
  Χρησιμοποιήστε το σημείο επαναφοράς που δημιουργήσατε προτού αρχίσει η λειτουργία του υπολογιστή σας VAIO να παρουσιάζει αστάθεια.

- Αν ο υπολογιστής σας VAIO άρχισε να παρουσιάζει αστάθεια μετά την εγκατάσταση μιας εφαρμογής λογισμικού ή ενός προγράμματος οδήγησης λογισμικού, απεγκαταστήστε την εφαρμογή ή το πρόγραμμα οδήγησης.

- Αν το προεγκατεστημένο λογισμικό ή τα προεγκατεστημένα προγράμματα οδήγησης λογισμικού του υπολογιστή σας VAIO δεν λειτουργούν σωστά, επανεγκαταστήστε τα. [Πληροφ.]

- Επαναφέρετε το σύστημα του υπολογιστή σας VAIO από ένα αντίγραφο ασφαλείας εικόνας συστήματος, αν έχετε δημιουργήσει τέτοιο αντίγραφο ασφαλείας. Για περισσότερες πληροφορίες, ανατρέξτε στη Βοήθεια και υποστήριξη των Windows.

- Αν το πρόβλημα εξακολουθεί, ακολουθήστε τις οδηγίες στην ενότητα Ανάκτηση από την περιοχή επαναφοράς για να επαναφέρετε το σύστημα του υπολογιστή σας VAIO. [Πληροφ.]

- Αν δεν έχετε ακόμα δημιουργήσει δίσκους επαναφοράς, δημιουργήστε τους. [Πληροφ.]

- Βεβαιωθείτε ότι έχετε δημιουργήσει αντίγραφο ασφαλείας των πολύτιμων δεδομένων σας, πριν από την ανάκτηση του υπολογιστή σας VAIO. Για περισσότερες πληροφορίες, ανατρέξτε στη Βοήθεια και υποστήριξη των Windows.

Σημείωση

- Με την επαναφορά του συστήματος του υπολογιστή σας VAIO, διαγράφονται όλα τα δεδομένα από την ενσωματωμένη συσκευή αποθήκευσης.